Etterhvert som tilbudet økte i popularitet, satset driverne på å utvide med gårdsdyr og fornøyelsespark-attraksjoner. I tillegg til gårdsmessige attraksjoner som å hoppe i høyet ble det satt opp klatrestativer, hoppepute, tråbiler og minigolfbane. I 2010 kom et mini-tog. Antall årlige besøkende var da 25 000, stigende til 30 000 i 2012. Dyrene som barna fikk møte inkluderte da «typiske gårdsdyr, i tillegg til blant annet esler, kakaduer og papegøyer». Parken har eller hadde matservering og oppfordret til at de besøkende tar med grillmat hjemmefra til griller som er utplassert i parken.